EFL League Two
English Football League Two (lühendatult League Two, sponspori järgi Sky Bet League Two) on Inglismaa jalgpalli tugevuselt neljas liiga ja The Football League'i madalaim aste. League Two esimene hooaeg toimus 2004–2005. Enne seda oli alates 1992. aastast Inglismaa jalgpalli tugevuselt neljas liiga Football League Third Division ja alates 1958. aastast Football League Fourth Division. Liigas mängib 24 klubi, kellest igaüks kohtub vastasega kaks korda, korra kodus ja korra võõrsil. Nii mängib iga meeskond liigas ühel hooajal vähemalt 46 mängu. Hooaja lõpus liigas kolm enim punkte kogunud võistkonda tõusevad kolmandasse liigasse ja kohtadele 4.–7. jäänud meeskonnad selgitavad veel omavahel ühe edasi jõudva meeskonna. Kaks viimast meeskonda langevad viiendasse liigasse National League.